OpenLLM-France/wikimedia huggingface dataset:
# Feng Xu

Feng Xu (xinès tradicional: 封諝, xinès simplificat: 封谞, pinyin: Fēng Xǔ) va ser un eunuc xinès del període de la Dinastia Han Oriental, que serví Emperador Ling de Han; ell va ser també un dels Deu Assistents Regulars (també coneguts com els Deu Eunucs), un grup d'eunucs cortesans que tenien gran influència en la cort imperial Han. Després que va faltar l'Emperador Ling i va ser succeït pel seu fill Liu Bian en el 189, He Jin, Yuan Shao i Cao Cao envaïren la capital amb el propòsit de derrotar els Deu Assistents, conduint a la decapitació de He Jin al pati del palau per ordre dels eunucs.

## Referències

* ↑ (而讓等實多與張角交通。後中常侍封諝、徐奉事獨發覺坐誅，帝因怒詰讓等曰：「汝曹常言黨人欲為不軌，皆令禁錮，或有伏誅。今黨人更為國用，汝曹反與張角通，為可斬未？」皆叩頭云：「故中常侍王甫、侯覽所為。」帝乃止。) Houhanshu vol. 78.
* ↑ Luo, Guanzhong, approximatelyapproximately 1400. Three kingdoms : China's epic drama. 1st ed. Nova York: Pantheon Books, 1976. ISBN 0-394-40722-9.
# Font d'Albenya

La font d'Albenya és una font de mina situada a la possessió d'Albenya, al municipi d'Algaida, Mallorca. És un qanat construït abans del 1229, any de la conquesta de Mallorca, i és considerat com un dels qanats islàmics que se conserven a Mallorca.
Aquest qanat està compost per una galeria d'una longitud d'uns 76 m que discorre d'est a oest, amb tres pous d'aireig. Té un doble pou mare amb un quart pou d'aireig al mig. L'entrada de la mina és petita, té volta ogival o apuntada, amb una altura de 200 cm. La galeria té el sostre pla fet de pedra en sec d'una gran rusticitat, l'altura mitjana és de 100 cm i l'amplària mitjana 50 cm. Hi una canal central excavada al sòl de la galeria. A la sortida l'aigua va a un abeurador i a un gran safareig.

## Referències

* 1 2 Morell Pol, A. «d'Albenya». Fonts de Tramuntana. [Consulta: 31 octubre 2016].
* ↑ «Albenya». Web de l'Agrupació Fotogràfica d'Algaida. [Consulta: 1r juliol 2011].
# Feodora de Saxònia-Meiningen

Feodora de Saxònia-Meiningen, princesa de Reuss-Köstritz (Potsdam 1879 - Castell de Neuhoff 1945). Princesa de Saxònia-Meiningen amb el tractament d'altesa que contragué matrimoni amb el príncep Enric XXX de Reuss-Köstritz
Nascuda a Potsdam el dia 12 de maig de 1879 essent filla del duc Bernat III de Saxònia-Meiningen i de la princesa Carlota de Prússia. Feodora era neta per via paterna del duc Jordi II de Saxònia-Meiningen i de la princesa Carlota de Prússia; mentre que per via materna ho era del kàiser Frederic III de Prússia i de la princesa reial Victòria del Regne Unit.
Feodora fou la primera besneta de la reina Victòria I del Regne Unit, ja que descendia de la sobirana anglesa a través de la seva àvia materna, la princesa reial Victòria del Regne Unit.
El dia 24 de setembre de 1898 contragué matrimoni a Breslau amb el príncep Enric XXX de Reuss-Köstritz, fill del príncep Enric IX de Reuss-Köstritz i de la baronessa Anna von Zedlitz und Leipe. La parella no tingué descendència.
La família Reuss té un estrany i particular costum a l'hora de nomenar els seus membres. Tots els membres barons de la seva família reben el nom d'Enric en honor de l'emperador Enric VI, emperador romanogermànic que al segle xiii els concedí el principat de Reuss. A més a més, dins de la família Reuss existeixen dues línies, la vella (Greiz) i la jove (Köstritz). Mentre la vella estableix una numeració de l'1 al 100 per tots els membres de la seva família, retornant a l'1 un cop arribat al 100; la branca nova (a la qual pertanyia l'espòs de Feodora) retornava a l'1 amb l'inici del segle, així, Enric XXX era el trentè membre dels Reuss-Köstritz nascut al segle xix.
La princesa Feodora tingué una vida familiar molt pobre. Educada per mainaderes i amb una evident manca d'afecte patern, la princesa fou més educada per la seva àvia materna, la princesa reial, que no pas pels seus propis pares més interessats en la vida social del Berlín de preguerra que amb l'eduacació de la seva filla.
La princesa Feodora morí el dia 26 d'agost de 1945 al Castell de Neuhoff a l'edat de 66 anys. El seu marit havia mort al mateix castell el dia 23 de març de 1939 als 75 anys.
Anys després, uns estudis científics practicats als cossos de la princesa Carlota de Prússia i a la princesa Feodora de Saxònia-Meiningen demostraren que les dues patien de porfíria. La porfíria era heretada de la Casa reial de Hannover a través de la reina Victòria I del Regne Unit que l'heredà del seu avi, el rei Jordi III del Regne Unit.
# Floridablanca

Floridablanca és un municipi del departament de Santander, a Colòmbia. Forma part de l'àrea metropolitana de Bucaramanga. La ciutat de Floridablanca és coneguda per les "obleas", unes postres típiques fetes de pa d'àngel, i també pels seus parcs, i ha sigut pol de progrés a la regió durant els últims anys. El 2016, l'aglomeració tenia 266.102 habitants, i la zona urbana, 256.644, amb una superfície de 97 km².

## Referències

* ↑ «Resultados y proyecciones (2005-2020) del censo 2005» (en castellà). Bogotà: Departamento Administrativo Nacional de Estadístic. [Consulta: abril 2016].
# Fineu

Fineu és el nom dels següents personatges:
* Fineu (fill de Belos), príncep etíop, fill de Belos i d'Anquínoe.
* Fineu (pare de Pandíon), rei de Tràcia segons la mitologia grega.
# Flexbox

La disposició de quadres flexibles de CSS, coneguda comunament com a flexbox, és un model de disposició web de CSS3 que permet que els elements responsius dins d'un contenidor es disposin automàticament segons la mida de la pantalla (o el dispositiu). Es troba en l'etapa de recomanació de candidats del W3C (CR).

## Conceptes

La majoria de les pàgines web estan escrites en una combinació d'HTML (llenguatge de marques d'hipertext) i CSS (fulls d'estil en cascada). En resum, HTML especifica el contingut i l'estructura lògica de la pàgina, mentre que el CSS especifica com es veu: els seus colors, fonts, format, disseny i estil.
La disposició de quadres flexibles de CSS és una forma particular d'especificar la disposició de les pàgines HTML.
Una de les característiques més definides d'aquesta disposició és la seva capacitat d'adaptar-se, en funció del seu entorn de visió. Els quadres flexbox poden ajustar-se en la mida, ja sigui encongint-se per evitar monopolitzar massa espai, o creixent per deixar espai perquè els continguts quedin dins seu. A més, la disposició flex és menys restrictiva pel que fa al flux de contingut que, per exemple, les de tipus block i inline, que generalment són unidireccionals. De fet, no només s'hi pot especificar el flux direccional cap a la dreta, cap a l'esquerra, cap amunt o cap avall, sinó que els articles individuals d'un contenidor flexible també es poden reordenar i reorganitzar automàticament per adaptar-los a l'espai de disposició disponible.
# Flexibilitat interpretativa

Flexibilitat interpretativa és la noció que descriu l'existència d'interpretacions radicals sobre un artefacte tècnic, és a dir, l'atribució d'objectius, significats i línies de desenvolupament divergent. La flexibilitat interpretativa dels artefactes tècnics no s'ha d'entendre en termes exclusivament hermenèutics; no es limita a assenyalar el fet trivial que a un artefacte se li poden assignar diferents significats o valors en contextos diferents. En cert sentit la presència de flexibilitat interpretativa suggereix l'existència d'artefactes diferents ("bicicleta viril" versus "bicicleta perillosa") en el que a simple vista sembla un únic artefacte ("bicicleta ordinària"). Els artefactes lluny de seguir una simple evolució cap a una eficiència més gran (en un sentit precís i neutre), segueixen diferents línies de desenvolupament impulsades per elements més heterogenis que avalen un model multidireccional del desenvolupament tecnològic.
Les diferències a les quals el concepte de flexibilitat interpretiva es refereix son radicals, això és, estan relacionades amb el funcionament dels artefactes (amb el fet que ho facin correctament o incorrectament), amb el disseny material dels seus components; un aspecte molt més difícil de demostrar i que té conseqüències directes per a les innovacions futures, segons una o altra interpretació, l'artefacte seguirà línies molt diferents d'evolució.

## Referències

* 1 2 Aibar Puentes, Eduard. La visió constructivista de la innovació tecnològica. Barcelona: FUOC, Setembre 2010, p. 18. ISBN 9788469338087.
# Francesco Armellini de' Medici

Francesco Armellini de' Medici, nascut Pantalissi (Perusa, Úmbria, 13 de juliol de 1470 - Roma, octubre de 1527) va ser un cardenal italià del segle xvi. El seu pare era comerciant.

## Biografia

Francesco Pantalissi va ser protonotari apostòlic, secretari del papa Juli II, secretari del Col·legi dels cardenals i clergue de la Cambra apostòlica. Les seves competències en recaptar impostos li valen el favor del papa Lleó X, que l'adopta en la família Mèdici. Pantalissi pot des de llavors afegir el nom de Mèdici al seu propi patronímic.
El papa Lleó X el fa cardenal en el consistori de l'1 de juliol de 1517. El cardinal Armellini és administrador de la diòcesi de Gerace i Oppido de 1517 a 1519. És nomenat legat a les Marques i a França i intendent de les finances del papa. Armellini és camarlenc a partir de 1521, però no és estimat pel poble romà en raó dels impostos que posa.
El cardinal Armellini participa al conclave de 1521-1522 en el qual es elegit Adrià VI, i al conclave de 1523 (elecció de Climent VII). A partir de 1525 és arquebisbe de Tàrent i és nomenat també vicecanceller de la Santa Església. Durant el saqueig de Roma (1527), en l'assalt de les tropes del condestable de Borbó sobre Roma, es refugia al Castell de Sant'Angelo en condicions rocambolesques (tancades les portes del castell, és hissat a dalt de la muralla en un cistell tirat per una corda). Tots els seus béns, que eren considerables, són saquejats per les tropes imperials.
El cardinal Armellini va morir l'octubre de 1527 al Castell de Sant'Angelo.

## Referències

* ↑ «Francesco Armellini Pantalassi de' Medici» (en italià).
* 1 2 «ARMELLINI MEDICI, Francesco in "Dizionario Biografico"» (en italià). [Consulta: 12 juny 2020].
* ↑ «Francesco Cardinal Armellini Pantalassi de’ Medici [Catholic-Hierarchy]». [Consulta: 12 juny 2020].
* ↑ Jacques Bonaparte, Le sac de Rome, 1527, trad. par M.L. Bonaparte, Florence, 1830.
# Francesc Xavier Mena i López

Francesc Xavier Mena i López (Vielha, 1958) és doctor en Ciències Econòmiques i llicenciat en Ciències Econòmiques i Empresarials per la Universitat de Barcelona i llicenciat en Dret per la UNED. Amb Artur Mas al capdavant de la Generalitat, va ésser nomenat conseller d'Empresa i Ocupació el 29 de desembre de 2010. A la següent legislatura no va repetir com a conseller, i va ser succeït per Felip Puig, que ocupava la conselleria d'Interior el 27 de desembre de 2012.

## Trajectòria professional

És catedràtic d'Economia de la Universitat Ramon Llull i professor ordinari d'ESADE. Ha estat director del Departament d'Economia (1992-2000) i dels màsters en Direcció Econòmica-Financera, Direcció de Marketing i Direcció de Producció i Operacions d'ESADE. Fou codirector dels programes PHARE de la Unió Europea als països de l'Est i president de la International Conference on Euro-India Economic Relationship (Nova Delhi, Índia). Ha estat professor visitant de diferents escoles de negocis i universitats: CEIBS, Jiaotong University (Xangai, Xina), ESAN (Lima, Perú), ICDA (Buenos Aires, Argentina).
En el camp professional ha estat director de Consultur, Consultores Turísticos SA, economista de la Direcció General de Programació Econòmica, investigador a la Direcció General de Política Científica i economista del Departament de Sistemes i Control al Banc Sabadell. Ha prestat serveis professionals de consultoria i ha desenvolupat projectes encarregats per empreses i organismes internacionals en un total de 48 països, en sectors tan diversos com l'energètic, el turístic, el d'infraestructures, el sistema financer i els serveis socials.

## Referències

* 1 2 Font Manté, Àlex «Francesc Xavier Mena, un catedràtic d'Esade partidari de les reformes». Ara, 27-12-2010 [Consulta: 1r desembre 2015].

## Enllaços externs

* Trajectòria professional de F.Xavier Mena al web d'ESADE
* Francesc Xavier Mena com a conseller d'Empresa i Ocupació
# Francesc Xavier Modolell i Lluch

Francesc Xavier Modolell i Lluch (Sant Just Desvern, Baix Llobregat, 1917 — ?, 1986) fou un escultor català autodidacte, integrant del grup Lais. La seva família tenia vinculació amb la vila de Sant Just ja des del segle xvii.
És conegut per haver realitzat part de les Escultures de l'Hospital de la Santa Creu i Sant Pau. Va participar en les Exposicions Nacionals del 1944 (Barcelona) i Madrid (1945). Va signar el conegut Manifest Negre el 1949.

## Referències

* ↑ Daniel Cardona. Sant Just Desvern, un paisatge i una història. L'Abadia de Montserrat, 1987, p. 307–. ISBN 978-84-7202-898-2.
* ↑ «Francesc Xavier Modolell i Lluch». Gran Enciclopèdia Catalana. Barcelona: Grup Enciclopèdia Catalana.
# Francisco Castro Veloso

Francisco Castro Veloso, nascut a Vigo el 27 d'octubre de 1966, és un escriptor i editor gallec. Des de desembre de 2016, va succeir com a director a Víctor Freixanes al capdavant de l'Editorial Galaxia.
Treballa durant anys com a cronista cultural en diversos mitjans gallecs, i actualment a l'Editorial Galaxia. És autor del llibre de relats eròtics Xeografías i de A canción do náufrago, tots dos de 2001, i el relat històric Memorial do infortunio. El 2004 va publicar Xeración perdida, novel·la que s'endinsa el lector en el món de les drogues, i Un bosque cheo de faias, que va guanyar el Premi Frei Martín Sarmiento. Va rebre el 2006 el Premi Blanco Amor de novel·la llarga amb Spam, que va publicar Galaxia.

## Referències

* ↑ «Francisco Castro novo director da Editorial Galaxia» (en gallec). Editorial Galaxia.
* ↑ «El filósofo y escritor vigués Francisco Castro Veloso es nombrado nuevo director general de Editorial Galaxia» (en castellà). La Vanguardia, 19-12-2016.
* ↑ Castro Veloso, Francisco. Em deia Simbad. València: Tàndem, 2011. ISBN 978-84-8131-936-1.
* ↑ «Presenten a Manlleu un llibre que ajuda els infants i adolescents a comprendre les conseqüències de l'Alzheimer». Setembre, 04-02-2018.
# Frank Dochnal

Frank Dochnal va ser un pilot de curses automobilístiques estatunidenc que va arribar a disputar curses de Fórmula 1.
Va néixer el 8 d'octubre del 1920 a Saint Louis, Missouri, EUA.

## A la F1

Frank Dochnal va debutar a la novena i penúltima cursa de la temporada 1963 (la catorzena temporada de la història) del campionat del món de la Fórmula 1, disputant el 27 d'octubre del 1963 el GP de Mèxic al circuit de Ciutat de Mèxic.
Va participar en una única prova puntuable pel campionat de la F1, no arribant a classificar-se per disputar-la i no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | Posició | Punts |
| 1963 | Frank Dochnal | Cooper | Climax | MON | BEL | HOL | FRA | GBR | ALE | ITA | USA | MEX NVS | SUD | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 1 | 0 | 0 | 0 | 0 | 0 |
# Formigueret gorjatacat occidental

El formigueret gorjatacat occidental (Epinecrophylla haematonota) és una espècie d'ocell de la família dels tamnofílids (Thamnophilidae).

## Hàbitat i distribució

Habita el sotabosc de la selva humida de les terres baixes l'est dels Andes, des del sud-est de Colòmbia i sud de Veneçuela, cap al sud, a través de l'est d'Equador fins al nod-est de Perú.

## Referències

* ↑ «Formigueret gorjatacat occidental». Cercaterm. TERMCAT, Centre de Terminologia. Rev. 10/05/2021(català)
# Formigueret gris

El formigueret gris (Myrmotherula menetriesii) és una espècie d'ocell de la família dels tamnofílids (Thamnophilidae).
Habita la selva pluvial de les terres baixes fins als 1000 m, per l'est dels Andes, des del sud-est de Colòmbia, sud de Veneçuela i Guaiana, cap al sud, a través de l'est d'Equador i de Perú fins al nord i l'est de Bolívia i Brasil amazònic.

## Referències

* ↑ «Formigueret gris». Cercaterm. TERMCAT, Centre de Terminologia. Rev. 10/05/2021(català)
# Formigueret gorjagroc

El formigueret gorjagroc (Myrmotherula ambigua) és una espècie d'ocell de la família dels tamnofílids (Thamnophilidae).

## Hàbitat i distribució

Habita el sotabosc de la selva pluvial de les terres baixes, per l'est dels Andes, del sud-est de Colòmbia, sud-oest de Veneçuela i nord-oest d'Brasil amazònic.

## Referències

* ↑ «Formigueret gorjagroc». Cercaterm. TERMCAT, Centre de Terminologia. Rev. 10/05/2021(català)
# Francolí d'Erckel

El francolí d'Erckel (Pternistis erckelii) és una espècie d'ocell de la família dels fasiànids (Phasianidae) que habita zones arbustives o de matolls amb arbres dispersos de l'Àfrica oriental, a l'est del Sudan, nord d'Etiòpia i Eritrea. Introduït a les illes Hawaii.
# Fsck

fsck (file system check o bé file system consistency check) és una utilitat dels sistemes Unix i similars, com ara Linux i AIX, que es fa servir per afrontar alguna inconsistència del sistema de fitxers per a corregir-ne els possibles errors.
fsck s'executa de forma automàtica a l'inici del sistema davant d'alguna anomalia, però també es pot fer servir de forma manual per part de l'administrador del sistema per forçar una verificació.
És molt convenient que el sistema de fitxers a verificar estigui desmuntat.
La sintaxi bàsica d'aquesta utilitat és:
on hem de substituir [-opcions] pel paràmetre que voldrem utilitzar i hdXXX per al nom de la partició que volem verificar.
Els paràmetres bàsics són:
   -a confirma automàticament. No recomanat. -c comprova blocs en el disc.
   -f força la verificació encara que tot aparenti normalitat.
   -v (verbose) mostra més informació de l'evolució del procés.
   -r Mode interactiu. Espera la nostra resposta.
   -y assumeix sí com a resposta a totes les preguntes.

## Referències

* ↑ «What is Fsck?» (en anglès). [Consulta: 15 agost 2024].
* ↑ «Linux Fsck Command» (en anglès). [Consulta: 14 agost 2024].
* ↑ Jevtic, Goran. «How to Use fsck Command to Check and Repair Filesystem» (en anglès americà), 14-05-2020. [Consulta: 14 agost 2024].
* ↑ «How to Use fsck to Check and Repair Disk Errors» (en anglès), 20-09-2018. [Consulta: 15 agost 2024].
# Frøya

Frøya és un municipi de Noruega, el més occidental del comtat de Trøndelag. Està format per l'illa de Frøya, just al nord de l'illa i municipi de Hitra, i de diversos illots. Té una extensió de 241 km² i una població de 4.799 habitants (2016). Les principals poblacions són Sistranda (la capital) situada a l'est de l'illa i Titran a l'oest. La llengua oficial és el noruec Bokmål. El municipi és membre de l'Associació Internacional dels Jocs Insulars.

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 11 març 2016].
* ↑ «"Personnemningar til stadnamn i Noreg"» (en noruec). Språkrådet..
# Gafarró capnegre

El gafarró capnegre (Serinus nigriceps) és un ocell de la família dels fringíl·lids (Fringillidae).

## Hàbitat i distribució

Habita vegetació de muntanya a l'oest i centre de Etiòpia i Eritrea.

## Referències

* ↑ «Gafarró capnegre». Cercaterm. TERMCAT, Centre de Terminologia. Rev. 10/04/2022(català)
# Radiació ciclotró

La radiació ciclotró és una radiació electromagnètica emesa per partícules carregades elèctricament en moviment deflectides per un camp magnètic. La força de Lorentz sobre les partícules actua perpendicularment a les línies del camp magnètic i al moviment de les partícules a través seu, creant una acceleració de partícules carregades que produeix que emetin radiació (i que es produeixi un moviment espiral al voltant de les línies del camp magnètic).
El nom d'aquesta radiació deriva del ciclotró, una mena d'accelerador de partícules usat a partir dels anys 30 per a crear partícules altament energètiques per a estudiar-les. El ciclotró utilitza les òrbites circulars que les partícules carregades exhibeixen en un camp magnètic uniforme. A més, el període de l'òrbita és independent a l'energia de les partícules, permentent al ciclotró operar com a conjunt freqüència, i no preocupar-se per l'energia de les partícules en un moment determinat. La radiació ciclotró l'emeten totes les partícules carregades que viatgen a través d'un camp magnètic, i no només les que ho fan en un ciclotró. La radiació ciclotró provinent de plasma en el medi interestel·lar o al voltant de forats negres i d'altres fenòmens astronòmics és una font d'informació sobre les distàncies dels camps magnètics. El planeta Júpiter en particular és una gran font de radiació ciclotró. La potència física (energia per unitat de temps) de l'emissió de cada electró es pot calcular usant:
${-dE \over dt}={\sigma _{t}B^{2}V^{2} \over c\mu _{o}}$
on E és energia, t és temps, $\sigma _{t}$ és la difusió Thomson (total, no diferencial), B és la força del camp magnètic, V és la velocitat perpendicular al camp magnètic, c és la velocitat de la llum i $\mu _{o}$ és la permeabilitat del buit. En el context de la fusió per confinament magnètic, les pèrdues de radiació ciclotró es tradueixen en un requeriment per a un mínim de densitat energètica de plasma en relació a la densitat energètica del camp magnètic.
La radiació ciclotró es podria produir en una explosió nucleat a gran altitud. Els raigs gamma produïts per l'explosió ionitzarien els àtoms en l'atmosfera superior i aquests electrons lliures interaccionarien amb el camp magnètic de la Terra per produir radiació ciclotró en forma de pols electromagnètic.

## Vegeu també

* Radiació de sincrotró
# Bipalium simrothi

Bipalium simrothi és una espècie de planària terrestre que habita a les illes Natuna i a l'oest de Malàisia. Arriba a mesurar 31 mm de longitud i 5 mm d'amplada.

## Referències

* ↑ de Beauchamp, Paul «Planaires Terrestres du Raffles Museum» (en francès). Bulletin of the Raffles Museum, Singapore, Straits Settlements: 1928-1941, 8, 1933, pàg. 109-120.
# Rodrigo Triana

Rodrigo Triana (Praga, 5 de desembre de 1963) és un guionista i director de cinema i televisió colombià.

## Biografia

Rodrigo Triana és fill de Jorge Alí Triana on va estudiar direcció de cinema i televisió amb èmfasi de guionista i realitzador, va debutar com a director de pel·lícules Como el gato y el ratón i Soñar no cuesta nada. Entre els seus treballs com a guionista, assistent i realitzador es destaquen a Pasión de gavilanes, Amor sincero, Sala de urgencias i La Niña. El 2016 fou nomenat Director de Ficció de RCN Televisión.

## Televisió

* La Niña (2016)
* Sala de urgencias (2015)
* El estilista (2014)
* Comando elite (2013)
* ¿Dónde está Elisa? (2012)
* Amor sincero (2010)
* Regreso a la guaca (2009)
* La marca del deseo (2007)
* El baile de la vida (2005)
* Lorena (2004)
* Pasión de gavilanes (2003)
* La venganza (2002)
* Dos mujeres (1997)

## Filmografia

* Tuya, mía… te la apuesto (2018)
* Como el gato y el ratón (2002)
* Soñar no cuesta nada (2006)

## Premis i nominacions
### Premis India Catalina

| Año | Categoria | Telenovel·la o Serie | Resultat |
| 2017 | Millor director de telenovel·la | La Niña | Guanyador |
| 2014 | Millor director de telenovel·la | Comando elite | Nominat |
| 2013 | Millor director de telenovel·la | ¿Dónde está Elisa? | Nominat |
| 2011 | Millor director de telenovel·la | Amor sincero | Nominat |
| 2010 | Millor director de telenovel·la | Regreso a la guaca | Nominat |

### Premis Tv y Novelas

| Any | Categoria | Telenovel·la o sèrie | Resultat |
| 2015 | Millor director | El estilista | Nominat |
| 2014 | Millor director | Comando elite | Nominat |
| 2004 | Millor director | Pasión de gavilanes | Guanyador |
| 1998 | Millor director | Dos mujeres | Nominat |

## Referències

* ↑ Rodrigo Triana, nuevo director de Ficción de RCN, prensario.net, 28 d'agost de 2016
* ↑ Rodrigo Triana, ganador India Catalina 2017 Mejor Director de telenovela o serie por 'La Niña' - Dos Y Punto, caracol.com, 7 març de 2017
* ↑ ESTOS SON LOS NOMINADOS A LOS 30° PREMIOS INDIA CATALINA DE LA TELEVISÓN COLOMBIANA, lbv.co
* ↑ Iberoamérica: ‘Pasión de gavilanes', galardonada en los premios TV y Novelas a cineytele.com, 27 d'abril 2004

## Enllaços externs

* Rodrigo Triana, proimagenescolombia.com
* Rodrigo Triana a directorescolombia.com